hotchpotch/miracl-hf-unified huggingface dataset:
মগবাজার-মৌচাক ফ্লাইওভার
মগবাজার-মৌচাক ফ্লাইওভার বা মগবাজার-মৌচাক সমন্বিত ফ্লাইওভার বা মগবাজার-মৌচাক ওড়ালসড়কটি একটি মগবাজার-মৌচাক-মালিবাগের সমন্বিত ওড়ালসড়ক। রাজধানী ঢাকার মগবাজার, মৌচাক, বাংলামোটর, রাজারবাগ, মালিবাগ, শান্তিনগর ও তেজগাঁওয়ের যানজট নিরসন ও অবাধ যান চলাচল নিশ্চিত করতে ২০১১ সালে এ ওড়ালসড়ক প্রকল্পটি গ্রহণ করা হয়।
চার লেনের এ ওড়ালসড়কটি প্রায় ৮ দশমিক ২৫ কিলোমিটার দীর্ঘ। এর ১৫ স্থানে উঠানামা করার ব্যবস্থা রয়েছে - এগুলো হলো তেজগাঁওয়ের সাতরাস্তা, এফডিসি, মগবাজার, হলি ফ্যামিলি হাসপাতাল, বাংলামটর, মালিবাগ, রাজারবাগ পুলিশ লাইন ও শান্তিনগর মোড়। এ ওড়ালসড়কটির প্রতিটি পিলার পাইলের গভীরতা প্রায় ৪০ মিটার।
এ ওড়ালসড়কটির প্রকল্প বাস্তবায়নে ব্যয় হয়েছে প্রায় ১ হাজার ২১৮ কোটি ৮৯ লাখ টাকা। এরমধ্যে সৌদি ফান্ড ফর ডেভেলপমেন্ট (এসএফডি) ও ওপেক ফান্ড ফর ইন্টারন্যাশনাল ডেভেলপমেন্ট (ওএফআইডি) দিয়েছে ৭৭৬ কোটি ১৬ লাখ টাকা, আর বাকী ৪৪২ কোটি ৭৩ লাখ টাকা অর্থায়ন করেছে বাংলাদেশ সরকার। এ প্রকল্পটির তদারকি প্রতিষ্ঠান হল স্থানীয় সরকার প্রকৌশল অধিদপ্তর (এলজিইডি), এবং নির্মাণ কাজ করেছে তমা কনস্ট্রাকশন লিমিটেড, সিমপ্লেক্স-নাভানা ও চীনা কোম্পানি এমসিসিসি-এসইএল-ইউডিসি।
২০১৩ সালের ১৬ ফেব্রুয়ারি বর্তমান প্রধানমন্ত্রী শেখ হাসিনা ওড়ালসড়কটির নির্মাণকাজের উদ্বোধন করেন। এর পরে ধাপে ধাপে নকশা পরিবর্তন ও নির্মাণ ব্যয় বাড়তে থাকে এ প্রকল্পের। প্রথমে ২০১৪ সালের মধ্যে এ ফ্লাইওভারের কাজ শেষ হওয়ার কথা থাকলেও বিভিন্ন জটিলতায় প্রকল্পের মেয়াদ বাড়ানো হয়।
প্রকল্পটি সম্পন্ন করতে প্রথমে ব্যয় ধরা হয় ৩৪৩ কোটি ৭০ লাখ টাকা। পরে তা বেড়ে দ্বিতীয় ধাপে ব্যয় নির্ধারণ করা হয় ৭৭২ কোটি ৭৭ লাখ টাকা। কিন্তু তাতেও প্রকল্পটি সম্পন্ন না হওয়ায় সর্বশেষে ব্যয় দাড়ায় ১২১৮ কোটি ৮৯ লাখ টাকা।
এ ওড়ালসড়কটির কাজ তিন ভাগে শেষ করা হয়েছে। সর্বপ্রথম, ২০১৬ সালের ৩০ মার্চ প্রধানমন্ত্রী শেখ হাসিনা সাতরাস্তা-মগবাজার-হলি ফ্যামিলি হাসপাতাল অংশের উদ্বোধন করেন। পরে ১৫ সেপ্টেম্বর ইস্কাটন-মৌচাক অংশের যান চলাচল উদ্বোধন করেন স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন। আর ১৭ মে ২০১৭, খুলে দেওয়া হয় ফ্লাইওভারটির এফডিসি মোড় থেকে সোনারগাঁও হোটেল পর্যন্ত কারওয়ান বাজারমুখী অংশ। সবশেষে ২৬শে অক্টোবর রোজ বৃহস্পতিবার দুপুর সাড়ে ১২টায় একটি ভিডিও কনফারেন্সের মাধ্যমে প্রধানমন্ত্রী শেখ হাসিনা ওড়ালসড়কটির উদ্বোধন করে যান চলাচলের জন্য পুরোপুরি খুলে দেন। পুরো প্রকল্পটি বাস্তবায়ন করতে সময় লাগে প্রায় ৬ বছর।
alo ১১-০১-২০১৬
অ্যা সোসারফুল অব সিক্রেট্‌স
অ্যা সোসারফুল অব সিক্রেট্‌স () ব্রিটিশ প্রোগ্রেসিভ রক ব্যান্ড পিংক ফ্লয়েডের দ্বিতীয় স্টুডিও অ্যালবাম, যেটি ২৯ জুন ১৯৬৮ সালে ইএমআই কলাম্বিয়া কর্তৃক যুক্তরাজ্যে এবং ২৭ জুলাই ১৯৬৮ সালে টাওয়ার রেকর্ডস কর্তৃক মার্কিন যুক্তরাষ্ট্রে মুক্তিপ্রাপ্ত। অ্যালবামটি সিড ব্যারেটের দল থেকে প্রস্থানের পূর্বে এবং পরে রেকর্ড করা হয়েছিল। ব্যারেটের আচরণ ক্রমবর্ধমানভাবে অনির্ভরযোগ্য হয়ে ওঠায়, তিনি ব্যান্ড ছেড়ে যেতে বাধ্য হযন এবং ডেভিড গিলমোরকে জানুয়ারি ১৯৬৮ সালে নিযুক্ত করা হয়।
পাদটিকা
উদ্ধৃতিসমূহ
সালন্দর উচ্চ বিদ্যালয়
সালন্দর উচ্চ বিদ্যালয় (ইংরেজি:Salandar High School) বাংলাদেশের ঠাকুরগাঁও জেলার ঠাকুরগাঁও সদর উপজেলার সালন্দর ইউনিয়নে অবস্থিত একটি শিক্ষা প্রতিষ্ঠান।
ঠাকুরগাঁও জেলার সদর উপজেলাধীন সালন্দর উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান। সালন্দরের জনহিতৈষী দুরদর্শী সম্পন্ন ব্যক্তি জনাব আলহাজ্ব কমরুল হুদা চৌধুরী সাহেব প্রাইমারী পাস করা শিক্ষার্থীদের অধীকতর উচ্চ শিক্ষা গ্রহনের নিমিত্তে আরাজী কৃঞ্চপুর মডেল প্রাইমারী স্কুলকে জুনিয়র হাই স্কুলে উন্নীত করার লক্ষ্যে গত ১৫/০৬/১৯৬২ তারিখ বেলা আড়াইটায় এক সাধারণ সভা আহবান করেন। উক্ত সভায় সভাপতিত্ব করেন তৎকালীন সালন্দর ইউনিয়ন কাউন্সিলের চেয়ারম্যান জনাব মোঃ দানেশ আলী সাহেব। উক্ত সভায় জনাব আলহাজ্ব কমরুল হুদা চৌধুরী সাহেবের প্রস্তাবে ও জনাব ডাঃ মোঃ হাসিরউদ্দিন সরকারের সমর্থনে এবং সর্বসম্মতিক্রমে আরাজী কৃঞ্চপুর মডেল প্রাইমারী স্কুলকে জুনিয়র হাই স্কুলে উন্নীত করার সিদ্ধান্ত গৃহীত হয়।
টিআরটি ওয়ান
টিআরটি ১ প্রথম তুর্কি জাতীয় টেলিভিশন স্টেশন।
টিআরটি১ তুর্কির ১ম টেলিভিশন চ্যানেল। এটি ১৯৬৮ সালের ৩১ জানুয়ারী প্রাথমিকভাবে পরীক্ষামূলক সম্প্রচার শুরু করে এবং ১৯৭১ সালের ডিসেম্বরে পূর্ণাঙ্গভাবে সম্প্রচার শুরু করে। এটি ছিল ১৯৮৬ সালের পয়লা সেপ্টেম্বর পর্যন্ত তুরস্কের একমাত্র চ্যানেল যখন টিআরটি ২ পরীক্ষামূলক সম্প্রচার শুরু করেছিল। এছাড়াও এটি আজারবাইজানের ভিআইএ টেরিস্টরিয়াল মাধ্যমে দেখতে পাওয়া যায়।
টিআরটি ১ মূলত সংবাদ, সঙ্গীত, বিনোদন, নাটক, খেলাধূলা থেকে শুরু করে শিক্ষামূলক এবং কলা সহ বাণিজ্যিকভাবে বিভিন্ন অনুষ্ঠানমালার সমন্বয়ে একটি বৃহত্তর অংশ হিসেবে তুর্কি ভাষার সম্প্রচার করে থাকে। চ্যানেল বিশ্বব্যাপী বিভিন্ন জনপ্রিয় ধারাবাহিক সম্প্রচারের জন্য সুনাম অর্জন করেছে।
জনপ্রিয় অনুষ্ঠানগুলোর মধ্যে রয়েছে:
২০১৮ ফিফা বিশ্বকাপ বাছাইপর্ব (কনমেবল)
এটি হচ্ছে দক্ষিণ আমেরিকা অঞ্চলের ২০১৮ ফিফা বিশ্বকাপ বাছাইপর্ব যেখানে উত্তীর্ণ দলগুলো রাশিয়ায় অনুষ্ঠিত ২০১৮ ফিফা বিশ্বকাপে খেলার যোগ্যতা অর্জন করবে। এই অঞ্চলের বাছাইপর্বে শুধুমাত্র দক্ষিণ আমেরিকান ফুটবল কনফেডারেনের (কনমেবল) সদস্যপদপ্রাপ্ত জাতীয় দলগুলো খেলতে সক্ষম হয়েছে। কনমেবলের দলগুলোর জন্য সর্বমোট ৪.৫টি স্থান (৪টি সরাসরি স্থান এবং ১টি আন্ত-কনফেডারেশন প্লে-অফ স্থান) বিশ্বকাপের জন্য সহজলভ্য রয়েছে।
বিশ্বকাপের বাছাইপর্বের গঠন গত ৫ টুর্নামেন্ট ধরে একই রয়েছে। এই অঞ্চলের বাছাইপর্বে সর্বমোট ১০টি দল একটি লীগে প্রতিযোগিতা করে, যেখানে দলগুলো হোম-ও-অ্যাওয়ে রাউন্ড-রবিন খেলায় অংশগ্রহণ করে। এই লীগ খেলা শেষে শীর্ষ ৪টি দল ২০১৮ ফিফা বিশ্বকাপে খেলার যোগ্যতা অর্জন করে, এবং ৫ম স্থান অধিকারী দল আন্ত-কনফেডারেশন প্লে-অফের জন্য উন্নীত হয়।
এবারের বাছাইপর্বের সময়সূচী অন্যান্যবারের মতো এবার পূর্ব-নির্ধারিত ছিল না, এই বারের সময়সূচী একটি ড্রয়ের মাধ্যমে নির্ধারণ করা হয়েছে, যেটি রাশিয়ার সেন্ট পিটার্সবার্গের স্ট্রেলনায় অবস্থিত কনস্টান্টিনোভস্কি প্যালেসে ২০১৫ সালের ২৫ জুলাই, ১৮:০০ এমএসকে () ২০১৮ ফিফা বিশ্বকাপের প্রস্তুতিমূলক ড্রয়ে নির্ধারণ করা হয়।
সময়সূচীজনক সমস্যার কারণে, আর্জেন্টিনা এবং ব্রাজিল স্বয়ংক্রিয়ভাবে যথাক্রমে দল ৪ এবং ৫ হিসেবে স্থান অধিকার করে। এর ফলে এটা নিশ্চিত হয় যে কোন একটি দল এই দুই দলের সাথে যেকোনো যুগল ম্যাচদিনে খেলতে পারবে না। কনমেবলের বাকি ৮টি দলকে ড্রয়ের মাধ্যমে দল ১ থেকে ১০-এ স্থান দেওয়া হয় (৪ এবং ৫ ব্যতীত)।
কনমেবলের অন্তর্গত ১০টি জাতীয় দল এই বাছাইপর্বে প্রবেশ করে।
নোট: বোল্ড আকারে চিহ্নিত দলগুলো বিশ্বকাপের জন্য উন্নীত হয়েছে। "ইটালিক" আকারে চিহ্নিত দলটি আন্ত-কনফেডারেশন প্লে-অফের জন্য অগ্রসর হয়েছে।
এই বাছাইপর্বের জন্য সর্বমোট ১৮টি ম্যাচদিন ছিল: ৪টি ২০১৫ সালে, ৮টি ২০১৬ সালে, এবং ৬টি ২০১৭ সালে।
২০১৭ সালের ৬-১৪ নভেম্বর আন্ত-কনফেডারেশন প্লে-অফের খেলার সময়সূচী নির্ধারণ করা হয়েছে।
The draw for the inter-confederation play-offs was held as part of the 2018 FIFA World Cup Preliminary Draw on 25 July 2015, starting 18:00 MSK (), at the Konstantinovsky Palace in Strelna, Saint Petersburg. The fifth-placed team from CONMEBOL was drawn against the first-placed team from OFC, with the CONMEBOL team hosting the second leg.
নিম্নে উল্লেখিত দলগুলো কনমেবল থেকে চূড়ান্ত পর্বে খেলার জন্য উত্তীর্ণ হয়েছে:
There were 242 goals scored in 90 matches, for an average of 242/90 round 2 goals per match.
স্বনির্ভর আন্দোলন
স্বনির্ভর আন্দোলন বাংলাদেশের পল্লী অঞ্চলের সার্বিক উন্নয়নের জন্য পরিচালিত একটি কর্ম-কৌশল, যা এদেশের পল্লী উন্নয়নের ইতিহাসে একটি মাইলফলক হিসাবে বিবেচিত হয়।
“স্বনির্ভর আন্দোলন”-এর মাধ্যমে গ্রাম-উন্নয়নে অসামান্য অবদান রাখায় এর প্রতিষ্ঠাতা মাহাবুব আলম চাষীকে ১৯৭৭ সালে বাংলাদেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই “পল্লী উন্নয়নে স্বাধীনতা পুরস্কার” প্রদান করা হয়।
“স্বনির্ভর আন্দোলনের মাধ্যমে একটি গ্রামের স্বনির্ভরতায় অবশেষে সারা দেশে স্বয়ংসম্পূর্ণতা অর্জিত হবে” - “স্বনির্ভর আন্দোলন”-এর এই মূলমন্ত্রে উদ্ভূদ্ধ হয়ে ১৯৭৯ সালে তৎকালীন রাষ্ট্রপতি জিয়াউর রহমান স্বনির্ভর কর্মসূচির চেয়ারম্যানের পদ গ্রহণের মাধ্যমে “স্বনির্ভর গ্রাম সরকার আন্দোলন” গড়ে তুলতে আগ্রহী হন।
বাদশাহী সড়ক
বাদশাহী সড়ক ছিল প্রাচীন ও মধ্যযুগীয় ভারতের একটি গুরুত্বপূর্ণ সড়কপথ। সম্ভবত খ্রিস্টপূর্ব ৩০০ অব্দের পূর্বেই এই সড়কটি নির্মিত হয়েছিল।
আদি শঙ্কর (৭৮৮-৮২০ খ্রিস্টাব্দ) পুরীর জগন্নাথ মন্দিরকে দশনামী সম্প্রদায়ের চারটি মঠের অন্তর্ভুক্ত করলে উত্তর ভারত ও বাংলা থেকে হিন্দু তীর্থযাত্রীরা এই সড়কপথেই পুরীতে তীর্থকৃত্য সম্পন্ন করতে আসতেন। চৈতন্য মহাপ্রভু ও তাঁর শিষ্যবর্গ বাংলায় গৌড়ীয় বৈষ্ণবধর্ম প্রচার শুরু করলে বাঙালি তীর্থযাত্রীদের মধ্যে দক্ষিণে পুরী ও উত্তর-পশ্চিমে বৃন্দাবনে তীর্থযাত্রার প্রবণতা বৃদ্ধি পায়। এর ফলে সড়কটি আরও প্রসারিত হয়। মুঘল আমলে বাদশাহী সড়ক ছিল গৌড় (অধুনা পশ্চিমবঙ্গের মালদহ ও মুর্শিদাবাদ জেলা) ও পুরীর মধ্যে প্রধান সংযোগরক্ষাকারী সড়কপথ। সেই সময় সড়কটি আরও প্রশস্ত ছিল। সড়কের ধারে আট মাইল অন্তর অন্তর মসজিদ নির্মিত হয়েছিল। এই সময় পথের দু’ধারে নির্মিত দিঘিগুলি মুঘল সাম্রাজ্যের সমৃদ্ধির পরিচয় বহন করে।
কৃষি ভূগোল
কৃষি ভূগোল হলো মানবিক ভূগোলের এমন একটি উপশাখা যা কৃষি এবং মানুষের মধ্যকার স্থানিক সম্পর্কের সাথে সংশ্লিষ্ট।
মেডল
মেডল ব্রিটিশ প্রোগ্রেসিভ রক ব্যান্ড পিংক ফ্লয়েডের ষষ্ঠ স্টুডিও অ্যালবাম, যা হার্ভেস্ট রেকর্ডস কর্তৃক ৩০ অক্টোবর ১৯৭১ সালে মুক্তি পায়। এটি ব্যান্ডটির পূর্বনির্ধারিত ভ্রমণকালীন ১৯৭১ সালের জানুয়ারি থেকে আগস্টের মধ্যবর্তী সময়ে উৎপাদিত হয়েছিলো। অ্যালবামটি লন্ডনের অ্যাবে রোড স্টুডিওস এবং মরগান স্টুডিও সহ আশেপাশের স্থাসমূহে রেকর্ড হয়েছিল।
কোন কার্যউপাদান এবং দিকনির্দেশনার স্পষ্ট কর্ম পরিকল্পনা ব্যাতীত ব্যান্ডটি একটি ধারাবাহিক উপন্যাস পরীক্ষা-নিরীক্ষার মধ্য দিয়ে অ্যালবামটির ধারণা উদ্ভাবণ করে, যা মূলত এই অ্যালবামের "ইকোস" শিরোনামের একটি একক গানের অনুপ্রেরণা অবল্মনে। যদিও ব্যান্ডের পরবর্তী অনেক অ্যালবামে প্রধানত রজার ওয়াটার্স রচিত লিরিকের প্রাধান্য নজরে আসে, "মেডল" ছিল তাদের প্রতিটি সদস্য কর্তৃক লিরিকের একটি দলগত প্রচেষ্টার ফল, এবং ১৯৬০-এর দশকের সিড ব্যারেট-প্রভাবিত দল ও উদীয়মান পিংক ফ্লয়েডের মধ্যে একটি অর্ন্তবর্তীকালীন অ্যালবাম। অ্যালবামটির প্রচ্ছদ তার স্রষ্টা স্ট্রম থরগ্রেসন কর্তৃক একটি জলতলবর্তী কান হিসেবে ব্যাখ্যা করা হয়েছে। যা পূর্ববর্তী অ্যালবামের মতোন হিগনোসিস কর্তৃক নকশা করা হয়েছে, যদিও, থরগ্রেসন চুরান্ত ফলাফলে অসন্তুস্ট ছিলেন।
অ্যালবামটি মুক্তির পরপরই সঙ্গীত সমালোচকদের কর্তৃক প্রশংসিত হয়। যদিও, যুক্তরাজ্যে বণিজ্যিকভাবে সাফল্য অর্জন করলেও মার্কিন যুক্তরাষ্ট্র-ভিত্তিক লেবেল তাদের প্রাথমিক মুক্তিতে আশানরূপ আয় করতে সমর্থ হয় নি।
আমেরিকা এবং ইংল্যান্ডে "অ্যাটম হার্ট মাদার" অ্যালবামের ধারাবাহিক সফরের পরবর্তীকালে ফিরে এসে, লন্ডনের অ্যাবে রোড স্টুডিওসে পিংক ফ্লয়েড ১৯৭১ সালে নতুন কাজ আরম্ভ করে। সে সময়ে, অ্যাবে রোড ছিল আট-ট্র্যাক মাল্টিট্র্যাক রেকর্ডিং সুবিধাসম্পন্ন সীমতিভাবে সজ্জিত, যা ব্যান্ডটির প্রকল্পের প্রযুক্তিগত চাহিদা বৃদ্ধির ক্ষেত্রে অপ্রর্যাপ্ত ছিল।
সি এমিলি প্লে
"সি এমিলি প্লে" () ব্রিটিশ প্রোগ্রেসিভ রক ব্যান্ড পিংক ফ্লয়েডের গান, যা দলটির দ্বিতীয় একক হিসেবে জুন ১৯৬৭ সালে মুক্তিপ্রাপ্ত। মূল ফ্রন্টম্যান সিড ব্যারেট রচিত গানটি ১৯৬৭ সালের ২৩ মে রেকর্ড করা হয়, যার অপর পাশে (বি-পাশ) "দ্য স্কেরক্রো" সংযোজিত হয়েছে। যদিও, প্রাথমিকভাবে এটি একটি অ-অ্যালবাম একক হিসাবে মুক্তি পেয়েছিল; গানটি ১৯৬৭ সালে তাদের অভিষেক অ্যালবাম "দ্য পাইপার অ্যাট দ্য গেটস্ অব ডউন"-এর মার্কিন সংস্করণে অন্তর্ভূক্ত হয়েছে।
"সি এমিলি প্লে" দ্য রক অ্যান্ড রোল হল অফ ফেইমের ৫০০ গান যা রক অ্যান্ড রোল রুপায়িত তালিকায় অন্তর্ভুক্ত করা হয়েছে , এবং যুক্তরাজ্য একক চার্টে ৬ নম্বর অবস্থানে পৌঁছেছিল। ২০১৫-এর হিসেবে, গানটি কখনো স্টেরিওতে মিশ্রিণ ঘটানো হয় নি, তাই ইউএস অ্যালবাম সংস্করণে পুনতালিকায়নের মাধ্যমে পরবর্তী সকল মনো সংস্করণে সংকলিত হয়েছে।
"সি এমিলি প্লে" এছাড়াও "গেম জন্য মে" হিসাবে পরিচিত, বিশেষ করে সিড ব্যারেটের পিংক ফ্লয়েড সঞ্চালিত একটি বিনামূল্যে কনসার্টের পর থেকে।
জ্যোতিকা
জ্যোতিকা (জন্মঃ ১৮ অক্টোবর ১৯৭৭) ভারতের একজন তামিল চলচ্চিত্র অভিনেত্রী। তিনি কয়েকটি হিন্দি, তেলুগু, কন্নড় এবং মালয়ালাম ভাষার চলচ্চিত্রেও অভিনয় করেছেন।
১৯৯৮ সালের হিন্দি চলচ্চিত্র 'ডোলি সাজা কে রাখনা' দ্বারা জ্যোতিকা অভিনয় জগতে প্রবেশ করেছিলেন, ওটিতে তার বিপরীতে অক্ষয় খান্না ছিলেন এবং চলচ্চিত্রটি পরিচালনা করেছিলেন প্রিয়দর্শন। ১৯৯৯ সালে জ্যোতিকা অভিনীত প্রথম তামিল ভাষার চলচ্চিত্র 'বালী' মুক্তি পায় যেখানে তিনি ছোটো একটি ভূমিকায় অভিনয় করেন, চলচ্চিত্রটিতে অজিত কুমার আর সিমরান মুখ্য ভূমিকায় ছিলেন। ২০০৩ সালে তার প্রথম তেলেগু চলচ্চিত্র 'ঠাকুর' মুক্তি পায়, এটাতে তিনি তেলুগু চলচ্চিত্রশিল্পীর মহানায়ক চিরঞ্জীবীর সাথে অভিনয় করার সুযোগ পেয়েছিলেন।
২০০৪ সালের তামিল চলচ্চিত্র 'পেরাড়াগান' এ এক অন্ধ নারীর চরিত্রে অভিনয় করে জ্যোতিকা প্রশংসা কুড়ান। রজনীকান্তের সঙ্গে 'চন্দ্রমুখী' (২০০৫) এ তিনি চন্দ্রমুখী এবং গঙ্গার চরিত্র ফুটিয়ে তোলে সুনাম অর্জন করেছিলেন। এছাড়া তিনি 'মোড়ি' (২০০৭) এ একজন বোবা এবং বধির মেয়ের চরিত্রে অভিনয় করেন এবং '৩৬ ভায়াদিনিলে' (২০১৫) তে তিনি একজন মধ্যবয়স্কা নারীর চরিত্রে অভিনয় করে পরিচিতি পান। তার কর্মজীবনের মোড় ঘুরিয়ে দিয়েছিলো ১৯৯৯ সালের 'বালী' চলচ্চিত্রের ছোটো চরিত্রটি এবং ২০০০ সালে বিজয়ের সাথে অভিনয় করা 'কুশী'। তিনি তার কর্মজীবনের চূড়ায় এসে 'পাচাইকিলি মুদুচারাম' (২০০৭) এ তিনি খল চরিত্রে অভিনয় করেন।
বিপিন চন্দ্র জোশী
বিপিন চন্দ্র জোশী ভারতীয় সেনাবাহিনীর একজন জেনারেল ছিলেন, তিনি ১৭তম ভারতীয় সেনাবাহিনী প্রধান হিসেবে ১৯৯৩ থেকে তার মৃত্যু পর্যন্ত (১৯৯৪) ছিলেন। তার জন্ম উত্তরখণ্ডের পিতোরাগড়ে।
হার্ট এ্যাটাকে আক্রান্ত হয়ে জেনারেল বিপিন চন্দ্র ১৯৯৪ সালের ১৯ নভেম্বর দিল্লীর সামরিক হাসপাতালে মারা যান। ১৯৯৫ সালে তার অবসরে যাওয়ার কথা ছিলো। আজ পর্যন্ত ভারতের তিনিই একমাত্র সেনাপ্রধান যিনি চাকুরীরত অবস্থায় মারা যান।
এনজিন আলতান দোজায়তান
এনজিন আলতান দোজায়তান (জন্মঃ ২৬ জুলাই, ১৯৭৯ ইজমির) একজন তুর্কি অভিনেতা। তিনি ঐতিহাসিক অ্যাডভেঞ্চার ধারাবাহিক এ প্রধান চরিত্রে অভিনয়ের সুবাদে বিশ্বব্যাপি সুপরিচিতি লাভ করেন।
একটি স্বক্ষাতকারে দোজায়তান বলেন যে, আমার পিতামহ একজন আলবেনিয়ান ছিলেন যিনি যুগোস্লাভিয়া থেকে তুরস্কে স্থানান্তরিত হন। যেখানে আমরা যুগোস্লাভিয়া জন্মগ্রহণকারী তুর্কি।". দোজায়তান উচ্চ মাধ্যমিকে পড়ার সময় থেকে অভিনয়ে জীবনে আত্মপ্রকাশ করেন। তিনি ডকুজ ইয়েলুল বিশ্ববিদ্যালয়ে থিয়েটার নিয়ে পড়াশোনা শুরু করেন। যদিও তিনি তার কোর্স সম্পন্ন করেন এবং একজন পেশাদার অভিনয়শিল্পী হিসেবে ক্যারিয়ার গড়ার জন্য ইস্তানবুলে চলে আসেেন।
দোজায়তান ২০০৮ সালে ওজাগ ওজপ্রিন্সের সাথে এনগেজমেন্ট করেন কিন্তু তাদের দাম্পত্যজীবন ২০১৩ সালের অক্টোবরে ভেঙ্গে যায়। এরপর কিছু দিন পরে নেসিলিস আলকোপ্লারের সাথে প্রেমবন্ধনে আবদ্ধ হন। এরপর ২০১৪ সালে প্রেম থেকে বিয়েতে রুপ নেয়। ২০১৬ সালের জানুয়ারীতে একটি পুত্র সন্তানের জন্ম হয় এবং তার নাম রাখেন আমি আরজ দোজায়তান।
ব্রহ্মেশ্বর মন্দির
ব্রহ্মেশ্বর মন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি ৯ম শতকের শেষভাগে নির্মিত। বিভিন্ন সংরক্ষিত নথি থেকে ধারণা করা হয় মন্দিরটি ১০৫৮ খ্রিস্টাব্দে নির্মিত হয়। এই সময়কালের হিসাবে সোমবংশী রাজা উদ্যতকেশরির মাতা কলাবতী দেবী মন্দিরটি নির্মান করেন।
ভুবনেশ্বর থেকে কোলকাতায় আনা একটা লিপি থেকে ঐতিহাসিকগণ মন্দিরটির নির্মাণকাল ১১ শতকের বলে মনে করেন। লিপি অনুযায়ী সোমবংশীয় রাজা উদ্যত কেশরির মা কলাবতী দেবী মন্দিরটি নির্মাণ করেন। একাম্রা’র (আধুনিককালের ভুবনেশ্বর) সিদ্ধতীর্থ নামক স্থানে চারটি নাট্যশালাসহ মন্দিরটি নির্মাণ করা হয়। যেহেতু লিপিটি তার আদি অবস্থানে ছিলো না তাই ঐতিহাসিকদের কেউ কেউ ধারণা করেন যে এটা অন্য মন্দির সম্পর্কিত তথ্য হতে পারে। কিন্তু অবস্থান ও অন্যান্য বৈশিষ্ট্যের নিরিখে শিলালিপিটি এই মন্দিরের। পানিগ্রাহীর মতে নাট্যশালা গুলো নাচঘর নয়, এগুলো অঙ্গশালা বা সহযোগী মন্দির।
মন্দিরটিকে পঞ্চতনয়া মন্দিরশ্রেণীতে অন্তর্ভুক্ত করা হয় কারণ প্রধান মন্দিরের সংগে চার কোণায় চারটি মন্দির আছে। মন্দিরটি সুপরিকল্পিতভাবে গড়ে তোলা হয়েছে। মন্দিরের বিমানটি ১৮.৯৬ মিটার উঁচু। মন্দিরটিতে ঐতিহ্যবাহী কাঠখোদাই পদ্ধতিতে পাথুরে ভবন নির্মাণ করা হয়েছে। মন্দিরটি সম্ভবত একটি পিরামিড আকৃতিতে তৈরী করে পরে ভেতরে বাহিরে খোদাই করা হয়।
ওড়িশার মন্দিরের সাধারণ ধরণ হচ্ছে দুটো সংযুক্ত ভবন থাকবে। ছোটটি জগমোহন বা জমায়েত মিলনায়তন নামে পরিচিত। পরবর্তী মন্দিরদুটি পরবর্তী সংযোজন যার একটি নাচের জন্য এবং অন্যটি ফুলের তোড়া রাখার কাজে ব্যবহৃত হতো।
ব্রহ্মেশ্বর এর সংগে মুক্তেশ্বর মন্দিরের সাদৃশ্য আছে। যেমন জগমোহনের খোদাইকর্ম এবং মূর্তির ভাস্কর্য যেমন সিংহের মাথার মোটিফ যা সর্বপ্রথম মুক্তেশ্বর মন্দিরে দেখা যায়। একাধিকবার সংযোজন ঘটেছে যেমন বাইরের দেয়ালে বাদক ও নাচিয়েদের মূর্তি। মন্দির স্থাপত্যের ইতিহাসে এই মন্দিরেই সর্বপ্রথম লোহার বিম ব্যবহৃত হয়। চুনাপাথরের দেয়ালে প্রতীকী মূর্তি এবং দেবতাদের মূর্তি দিয়ে সাজানো যা বিশ্বাসীদের ধ্যানে সহায়তা করে। দরজার চৌকাঠের উপর খোদাই করা নকশায় ফুল এবং উড়ন্ত ব্যক্তির নকশা আছে। সেখানে তান্ত্রিকমতের মূর্তিও আছে। হারিয়ে যাওয়া একটা শিলালিপিতে উৎকীর্ণ ছিলো যে রাণী কলাবতী প্রচুর সুন্দরী মেয়ে মন্দিরে প্রদান করেন যা দেবদাসী ঐতিহ্যের প্রমাণ দেয়।
কোচিন শিপইয়ার্ড
কোচিন শিপইয়ার্ড লিমিটেড (সিএসএল) ভারতের বৃহত্তম জাহাজনির্মাণ ও রক্ষণাবেক্ষণ কেন্দ্র। এটি ভারতের কেরালা রাজ্যের কোচি শহরের বন্দর-সংক্রান্ত সুবিধার একটি অংশ।
এই শিপইয়ার্ড দ্বারা সরবরাহকৃত পরিষেবাগুলি নির্মাণ করছে তা হল প্ল্যাটফর্ম সরবরাহকারী জাহাজ এবং ডাবল-হুলেড তেল ট্যাঙ্কার। বর্তমানে শিপইয়ার্ডে ভারতীয় নৌবাহিনী -এর জন্য প্রথম ভারতে নির্মিত , "বিক্রান্ত-শ্রেণীর বিমানবাহক " আইএনএস বিক্রান্ত-এর নির্মান হচ্ছে দ্রুত গতিতে।
কোচিন শিপইয়ার্ড ১৯৭২ সালে ভারত সরকারের একটি সংস্থা হিসেবে অন্তর্ভুক্ত ছিল, যা প্রথম ধাপে ১৯৮২ সালে অনলাইনে সুবিধায় আসে। এই শিপইয়ার্ড এর ১.১ মিলিয়ন টন থেকে ১.২৫ মিলিয়ন টন পর্যন্ত ওজনের জাহাজ মেরামতের ক্ষমতা আছে, ভারতের বৃহত্তম এ ধরনের সুবিধা ২০১২ সালের আগস্ট মাসে শুরু হয়। ভারত সরকার ঘোষণা করেছে যে রাজস্ব বাড়াতে বিনিময়ের পরিকল্পনা করা হবে। আর্থিক বছরের জন্য একটি প্রাথমিক পাবলিক অফার (আইপিও) মাধ্যমে আরও সম্প্রসারণের জন্য ১৫ বিলিয়ন (১৫,০০০ মিলিয়ন রুপি)।
১৮ নভেম্বর ২০১৫ মুখোমুখি দাঁড়ায় ৩৩.৯ মিলিয়ন শেয়ার। ১০টাকা মূল্যে বিক্রি করা হবে, যার মধ্যে সরকার ১১৩,০০০ শেয়ার ধারণ করবে এবং অন্যরা নতুন ইকুইটি হবে।
জাহাজ নির্মান কেন্দ্রটি প্রকৌশলীদেরকে সামুদ্রিক প্রকৌশল বিভাগে প্রশিক্ষণ দেয়। প্রায় একশত ছাত্র প্রতি বছর প্রশিক্ষিত হয়।
কোচিন শিপইয়ার্ড থেকে বেরিয়ে যাওয়ার প্রথম জাহাজ ছিল ১৯৮১ সালে এমভি রানী পাদমিনি।
এই ইয়ার্ডটি ৯৫,০০০ টি ডিডব্লিউটি-র মধ্যে ভারত-এর দুটি বৃহত্তম দ্বৈত হাট আফরাহম্যাক্স ট্যাঙ্কারের নির্মান করেছে।
সিএসএল ইউরোপ ও মধ্যপ্রাচ্যে আন্তর্জাতিকভাবে সুপরিচিত কোম্পানিগুলি থেকে শিপ নির্মানের কার্যাদেশ পেয়েছে । জাহাজ নির্মান কেন্দ্রেটি বাহামা দ্বীপের ক্লিপার গ্রুপের জন্য ছয়টি ৩০,০০০ ডিডব্লিউটি বাল্ক বাহক নির্মাণ করছে এবং প্রথম তিনটি জাহাজ চালু করা হয়েছে।
নরওয়েজিয়ান স্যাটাককার্স ম্যানেজমেন্ট কোম্পানির আটটি প্ল্যাটফর্ম সরবরাহকারী জাহাজগুলিও নির্মাণাধীন রয়েছে।
কোচিন শিপইয়ার্ড বর্তমানে ভারতে নির্মিত প্রথম বিমানবাহক নির্মাণ করছে। বিক্রান্ত শ্রেণির বিমানবাহক (পূর্বের, প্রকল্প ৭১ "এয়ার ডিফেন্স জাহাজ" (এডিএস)) ভারতীয় নৌবাহিনীর প্রথম বিমানবাহক এবং ডিজাইন করা হয়েছে ভারতে। বিমানবাহক হিসাবে সিএসএল দ্বারা নির্মিত বৃহত্তম যুদ্ধজাহাজ হবে। মার্চ ২০১৬ অনুযায়ী, এটি প্রথম বিক্রান্ত শ্রেণীর ক্যারিয়ার, আইএনএস বিক্রান্ত নির্মাণ প্রায় সম্পন্ন হয়েছে।
জাহাজ নির্মান কেন্দ্রটি ১৯৮২ সালে জাহাজ মেরামত সেবা প্রদান শুরু করে এবং তেল অনুসন্ধান শিল্পের জন্য জাহাজসহ সকল ধরণের জাহাজের সাথে সাথে ভারতীয় নৌবাহিনীর জাহাজসমূহের জন্য নির্ধারিত রক্ষণাবেক্ষণ ও জীবনযাত্রার ব্যবস্থা, ভারতীয় উপকূল রক্ষী, কেন্দ্র শাসিত অঞ্চলের জন্য উন্নয়ন এবং মেরামত করা হয়েছে। লক্ষ্মীদ্বীপ, মৎস্য ও কোচিন পোর্ট ট্রাস্ট, এসসিআই এবং তেল ও প্রাকৃতিক গ্যাস কর্পোরেশন (ওএনজিসি)। এটি বিমান ক্যারিয়ার, আইএনএস বিরাটের জন্য বড় ধরনের রক্ষণাবেক্ষণার আয়োজন করেছে।
সম্প্রতি সিএসএল এর কাছে ওএনজিসি থেকে প্রধান রক্ষণাবেক্ষণ ও আপগ্রেডের কার্যাদেশ প্রদান করা হয়েছে। এতে তিনটি রিগ, মোবাইল অফশোর ড্রিলিং ইউনিট (মোডু), সাগর বিজয়, মোবাইল অফশোর ড্রিলিং ইউনিট সাগর ভূষণ এবং জ্যাকআপ রিগ সাগর কিরণের প্রধান সার্ভার অন্তর্ভুক্ত ছিল।
মাহমুদুর রহমান চৌধুরী
ব্রিগেডিয়ার জেনারেল মাহমুদুর রহমান চৌধুরী (১ জুন ১৯২৮ - ২৪ জুন ১৯৯৯) বাংলাদেশের একজন প্রখ্যাত অনুজীব বিজ্ঞানী এবং গবেষক। চিকিৎসাবিদ্যায় অনন্য সাধারণ অবদানের জন্য ১৯৭৭ সালে তাকে “স্বাধীনতা পুরস্কার” প্রদান করা হয়।
চিকিৎসাবিদ্যায় অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “চিকিৎসাবিদ্যায় স্বাধীনতা পুরস্কার” প্রদান করা হয়।
উল্লেখ্য, তার প্রতিষ্ঠিত “আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন” (এ এফ আই পি এন্ড টি)-ও চিকিৎসা সেবা ও গবেষণায় অনন্য অবদানের জন্য ১৯৮৭ সালে “চিকিৎসাবিদ্যায় স্বাধীনতা পুরস্কার” লাভ করে।
মৌচাক (চলচ্চিত্র)
মৌচাক হল একটি বাংলা রোমান্টিক হাসির চলচ্চিত্র। এই ছবিটি অরবিন্দ মুখোপাধ্যায় পরিচালনা করেন এবং প্রতিমা পিকচারস ব্যানারে এই ছবিটি নির্মিত হয়। এই ছবিতে নচিকেতা ঘোষ সংগীত পরিচালনা করেন। উত্তম কুমার, সাবিত্রী চ্যাটার্জী, রঞ্জিত মল্লিক, মিঠু মুখার্জী, অনুপ কুমার, চিন্ময় রায়, রবি ঘোষ মুখ্য চরিত্রে অভিনয় করেন। এই ছবিটি ১০ই জানুয়ারি ১৯৭৪তে মুক্তি পায়।
আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন
আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন () হলো বাংলাদেশ সেনাবাহিনী কর্তৃক পরিচালিত একটি প্যাথলজিক্যাল পরীক্ষাগার ও রক্ত সঞ্চালন কেন্দ্র। চিকিৎসা ক্ষেত্রে অনন্য সাধারণ অবদানের জন্য ১৯৮৭ সালে এই প্রতিষ্ঠানটিকে “চিকিৎসাবিদ্যায় স্বাধীনতা পুরস্কার” প্রদান করা হয়।
আর্মড ফোর্সেস ইন্সটিটিউট অব প্যাথলজি এন্ড ট্রান্সফিউশন ১৯৫১ সালে “আর্মি প্যাথলজিক্যাল ল্যাবরেটরী” (Army Pathological Laboratory - APL) নামে পাকিস্তান সেনাবাহিনীর একটি অঙ্গ প্রতিষ্ঠান হিসাবে প্রতিষ্ঠিত হয়।
এই প্রতিষ্ঠানটি প্রতিষ্ঠার মূল লক্ষ্য ও উদ্দেশ্যগুলো হলোঃ
চিকিৎসা ক্ষেত্রে অসাধারণ অবদানের জন্য ১৯৮৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
উল্লেখ্য, এর প্রতিষ্ঠাতা হিসাবে পরিচিত ব্রিগেডিয়ার জেনারেল মাহমুদুর রহমান চৌধুরী (১ জুন ১৯২৮ - ২৪ জুন ১৯৯৯)-ও চিকিৎসা সেবা ও গবেষণায় অনন্য অবদানের জন্য ১৯৭৭ সালে “স্বাধীনতা পুরস্কার” প্রচলণকালীনই “চিকিৎসাবিদ্যায় স্বাধীনতা পুরস্কার” লাভ করেন।
কে.এ. অটি কাপ
কে. এ. অটি কাপ আমেরিকা ও কানাডার মধ্যে হওয়া একটি বার্ষিক ক্রিকেট টুর্নামেন্ট। এটি সর্ব প্রথম ও দীর্ঘ লম্বা সময় ধরে চলা ক্রীড়া প্রতিযোগিতা হিসেবে সুপরিচিত। টুর্নামেন্টটি বার্ষিক হিসেবে কানাডা ও আমেরিকা দুই দেশেই অনুষ্ঠিত হয়। যদিও আর্থিক সমস্যার কারণে ১৯৯৫ থেকে ২০১১ এই ১৬ বছর বন্ধ ছিলো।
১৮৪৪ সালের ২৫-২৭ সেপ্টেম্বর একটি ২ দিনের ম্যাচ দিয়ে এই টুর্নামেন্টের যাত্রা শুরু হয়। ম্যাচটি হয়েছিলো ম্যানহাটন, নিউ ইয়র্ক এর সেন্ট জর্জ ক্রিকেট ক্লাবে। কার্ল আন্দ্রে অটির নামানুসারে এই প্রতিযোগিতার নাম হয় কে. এ. অটি। সর্বশেষ টুর্নামেন্টটি হয় ২০১৭ সালে; যেখানে ৩টি ৫০ ওভারের ম্যাচ হয় ও সেখানে বিজয়ী হয় ইউ.এস.এ.।
পুরাতন টেথিস
পুরাতন টেথিস বা প্যালিওটেথিস ছিল একটি প্রাগৈতিহাসিক মহাসাগর। পশ্চিম থেকে পূর্বে বিস্তৃত এই মহাসাগরটির উদ্ভব ঘটেছিল অর্ডোভিশিয়ান যুগে (৪৮.৫৪ ± ০.১৯ থেকে ৪৪.৩৪ ± ০.১৫ কোটি বছর আগে পর্যন্ত সময়কাল) বা মতান্তরে আরও আগে ক্যাম্ব্রীয় যুগের (৫৪.১ - ৪৮.৫৪ কোটি বছর আগে পর্যন্ত সময়কাল) মাঝামাঝি সময়ে। এরপরে সমগ্র প্যালিওজোয়িক মহাযুগ জুড়ে এর বিস্তার ঘটে ও ট্রায়াসিক যুগের (২৫.২২ - ২০.১৩ কোটি বছর আগে পর্যন্ত সময়সীমা) শেষ ও জুরাসিক যুগের (২০.১৩ - ১৪.৫৫ কোটি বছর আগে পর্যন্ত সময়সীমা) শুরুর দিকে, অর্থাৎ আজ থেকে প্রায় ২০ কোটি বছর আগে এর অবলুপ্তি ঘটে। অর্থাৎ ২০ কোটি বছরেরও বেশি পৃথিবীর বুকে এই নিরক্ষীয় মহাসাগরের অস্তিত্ব বজায় ছিল। পরবর্তীকালের টেথিস মহাসাগরের পূর্বসুরী ছিল এই মহাসাগর। পূর্ববর্তী ও কিছু মাত্রায় সমকালীন এই মহাসাগরের অস্তিত্বের কারণেই "টেথিস মহাসাগরকে" অনেকসময় "নব্য টেথিস" নামেও অভিহিত করা হয়ে থাকে।
ভূতাত্ত্বিকদের মতে সিলুরিয়ান যুগের (৪৪.৩৪ - ৪১.৯২ কোটি বছর আগে পর্যন্ত সময়কাল) শেষভাগ থেকে কার্বনিফেরাস যুগের (৩৫.৮৯ - ২৯.৮৯ কোটি বছর আগে পর্যন্ত সময়কাল) প্রথমভাগ পর্যন্ত এই মহাসাগরের বিস্তৃতি ছিল সবচেয়ে বেশি। কিন্তু কার্বনিফেরাস যুগের শেষদিকে গন্ডোয়ানা ও লরেশিয়া পরস্পরের সাথে মিশে গেলে পুরাতন টেথিসের পশ্চিমাংশ বুজে যায়; এই দুই জুড়ে যাওয়া অতিমহাদেশের সাথে তাদের উত্তরপূর্বদিকে ছড়িয়ে থাকা সিবিরিয়া, কাজাখস্তানিয়া, প্রভৃতি "প্যালিও-এশিয়াটিক মহাদেশীয় খণ্ডগুলিও" এসে জুড়ে গেলে গঠিত হয় এককমহাদেশ প্যানজিয়া।এই নূতন এককমহাদেশ পুরাতন টেথিসের অবশিষ্ট পূর্বাংশের তিনদিকে এমন ভাবে ছড়িয়ে থাকে যে তখন পুরাতন টেথিস কিছুটা উপসাগরের মতো ত্রিভূজাকৃতি হয়ে ওঠে; এরপর পার্মিয়ান যুগে এসে এর দক্ষিণে নতুন একটি মহাসাগর হিসেবে টেথিসের উদ্ভব ঘটে। এই নূতন মহাসাগরটি যত বিস্তৃত হতে শুরু করে, পুরাতন টেথিস ততই সংকুচিত হতে থাকে এবং তার তলদেশ উত্তরে লরেশীয় মহাদেশীয় পাতের তলায় প্রবেশ করতে ("subdaction") শুরু করে; অবশেষে ট্রায়াসিক-জুরাসিক যুগের সন্ধিক্ষণের কাছাকাছি কোনও একসময়ে এর সম্পূর্ণ অবলুপ্তি ঘটে ও "নব্য টেথিস" এর পুরনো সমগ্র অঞ্চলটি জুড়েই প্রায় অবস্থান করতে শুরু করে।
হানিফি লিপি
হানিফি লিপি রোহিঙ্গা ভাষার লেখার জন্য ব্যবহৃত একটি অধুনা লিপি। ১৯৮০ থেকে ১৯৯০ সালের মাঝে মওলানা হানিফ নামে একজন এবং তাঁর সহযোগীগণ এই লিপি তৈরি করেন। আরবি লিপিকে ভিত্তি করে রোহিঙ্গা ভাষার জন্য বেশি উপযুক্ত লিপি হিসেবে এই লিপি গঠন করা হয়। লিপিটি ইউনিকোড স্ট্যান্ডার্ড ১১.০ ভার্শনে স্বীকৃতি লাভ করেছে।
চম্পকেশ্বর শিবমন্দির
চম্পকেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা পুরান শহরের অম্বিকা শাহীতে বিন্দুসাগরের দিকে যেতে কতিতীর্থেশ্বর লেনের ডানপাশে অবস্থিত। মন্দিরটি পরশুরামেশ্বর মন্দির থেকে ১৫৭ মিটার দূরে অবস্থিত। স্থানীয় অধিবাসীদের বিশ্বাস মন্দিরটিতে অধিষ্ঠিত শিবলিঙ্গ পাতালফুঁড়ে বের হয়েছে এবং মন্দির সীমানায় চম্পা নাগ বাস করতো যার নামে দেবতার নামকরণ করা হয়েছে চম্পকেশ্বর। স্থানীয় জনসাধারণ বিশ্বাস করে মন্দিরটিতে বসবাসকারী সাপেরা কোন ক্ষতিসাধন করেনা।
মন্দিরটি ১৩ শতকে নির্মিত। অতীতের মত আজকের দিনেও মন্দিরটির অসংখ্য বৈশিষ্ট্য বিদ্যমান আছে। এটা গঙ্গা পর্বে গুরুত্বপূর্ণ ছিলো। শিবরাত্রি, জলাশয়, রুদ্রাভিষেক, সংক্রান্তি ইত্যাদি পূজা পার্বণ এই মন্দিরে পালিত হতো। এছাড়া পৈতা গ্রহন, জন্মদিন ও বিবাহ ইত্যাদির আয়োজন হয় মন্দিরটিতে। মন্দিরটি একটি সীমানা প্রাচীর দিয়ে ঘেরা। দেয়ালের বাইরে উত্তরাংশে আবাসিক ভবন রয়েছে। দক্ষিণে বিশ্বনাথ মন্দির, পূর্বে কোটীতীর্থেশ্বর পুকুর এবং উত্তর ও পশ্চিমে রাস্তা অবস্থিত। 
মন্দিরটিতে একটি বিমান ও একটি জগমোহন আছে যার পরিমাপ দৈর্ঘ্যে ১১.০৫ মিটার এবং প্রস্থে ৬.০০ মিটার। মন্দিরটি পঞ্চরথ ধিরণের। বিমান, জগমোহন এবং অন্তরাল যথাক্রমে ৪.৫০ বর্গমিটার, ৬.০০ বর্গমিটার এবং ০.৫৫ বর্গমিটার। এটা পঞ্চগবাড় মন্দির যা পভগ, তল জঙ্ঘা, বন্ধন, উপর জঙ্ঘ এবং বারান্দা নিয়ে গঠিত। এদের পরিমাপ যথাক্রমে ০.৭৫ মিটার, ০.৭৫ মিটার, ০.১৭ মিটার, ০.৭২ মিটার এবং ০.৮২ মিটার।
পশ্চিম, উত্তর ও দক্ষিণে কুলুঙ্গি অবস্থিত যাদের প্রত্যকেটির উচ্চতা ০.৮৫ মিটার, প্রস্থ ০.৪৭ মিটার এবং গভীরতা ০.৩৪ মিটার। সব গুলো কুলুঙ্গি ফাঁকা।
চৌকাঠের পাল্লা পরবর্তীতে সংযুক্ত হয়েছে। এটা সাধারণ দেখতে, কোন নবগ্রহ শৈলী নেই।
মন্দির সীমানার মধ্যে পশ্চিম অংশে কিছু ভগ্নপ্রায় অর্চনাগাহ আছে। এরকমই একটি অর্চনাগাহে চারহাতওয়ালা ভাঙা কার্তিক মূর্তি আছে। দাঁড়ানো কার্তিকের নিচের বাম হাত ভাঙা। মন্দিরের সামনে একটি প্রাচীন কূপ আছে গভীরতা ৫.২৫ মিটার।
ইমরান (দ্ব্যর্থতা নিরসন)
ইমরান নাম নিম্নোক্ত ব্যক্তিবর্গকে নির্দেশ করতে পারে:
ইউসুফ (দ্ব্যর্থতা নিরসন)
ইউসুফ ইহুদি, খ্রিস্ট, এবং ইসলাম ধর্মে স্বীকৃত একজন পয়গম্বর।
ইউসুফ দ্বারা আরও বোঝানো হতে পারে:
ওয়ান মোর চান্স (গান)
ওয়ান মোর চান্স আমেরিকান সঙ্গীতশিল্পী ম্যাডোনা-এর অ্যালবাম সামথিং টু রিমেম্বার-এর একটি গান। এই গানটি ১৯৯৬ সালের ৭ মার্চ অ্যালবামের দ্বিতীয় গান হিসেবে অস্ট্রেলিয়া এবং জাপানে এবং তৃতীয় গান হিসেবে ইউরোপীয় দেশগুলোতে মুক্তি পায়। মুক্তি পাওয়ার পরে সঙ্গীত সমালোচকদের দ্বারা গানটি ব্যাপক প্রশংসিত হয়।
ওয়ান মোর চান্স ম্যাডোনা এবং ডেভিড ফোস্টারের যৌথভাবে তৈরি করা শুরুর গানগুলোর মধ্যে একটি। ম্যাডোনা এবং ডেভিড ফোস্টার গানটি তৈরি করেন ১৯৯৫ সালের সেপ্টেম্বর মাসে যখন তারা সামথিং টু রিমেম্বার অ্যালবামের জন্য কাজ করছিলেন।
এসেনসিয়াল ড্রাগস কোম্পানি লিমিটেড
এসেনসিয়াল ড্রাগস কোম্পানি লিমিটেড বা সংক্ষেপে ইডিসিএল বাংলাদেশের একটি রাষ্ট্র মালিকানাধীন ফার্মাসিউটিকাল কোম্পানি। এটি বাংলাদেশের রাজধানী ঢাকায় অবস্থিত। স্থানীয় ভাবে ঔষধ উৎপাদনের জন্য দেশে একটি উন্নত ওষুধ শিল্প স্থাপনের প্রধান উদ্দেশ্যে এ কোম্পানিটি প্রতিষ্ঠিত হয়। এটি স্বাস্থ্য ও পরিবার কল্যাণ মন্ত্রণালয়ের অধীনে নিয়ন্ত্রিত হয়। হিসাবমতে, সরকারী এই ঔষধ কোম্পানী বাংলাদেশকে একটি শক্তিশালী অবস্থানে রয়েছে।
এসেনসিয়াল ড্রাগস কোম্পানি লিমিটেড কোম্পানিটি ১৯৬২ সালে তৎকালীন পাকিস্তান সরকারের অধীনে সরকারী ফার্মাসিউটিকাল ঘবেষণাগার হিসেবে প্রতিষ্ঠিত হয়। ১৯৭৯ সালে এটিকে ফার্মাসিউটিক্যালস উৎপাদন ইউনিট নামে নামকরন করা হয়।
এসেনসিয়াল ড্রাগস কোম্পানি লিমিটেড ১৯৮৩ সালে প্রতিষ্ঠা করা হয়, এবং কোম্পানি আইনের অধীনে এটি একটি পাবলিক লিমিটেড কোম্পানি হিসেবে নিবন্ধিত হয়। এর খুলনা এসেনসিয়াল ল্যাটেক্স প্লান্ট নামে একটি প্রতিষ্ঠান আছে, যারা ল্যাটেক্স কনডম উৎপাদন করে থাকে। প্রাথমিকভাবে কোম্পানিটি সরকারের ক্রয় এবং বন্টন সংস্থা হিসেবে কার করত, এবং অর্থ সঞ্চয় করার জন্য কোম্পানিটি চিকিৎসা পণ্য উৎপাদন শুরু করে। ২০১৬ সালের বন্যার পরে সরকার কোম্পানিটিকে পানি বিশুদ্ধ করার বড়ি উৎপাদন শুরু করতে বলে।
জাপানি অর্থায়নের মাধ্যমে ১৯৮৫ সালে বগুড়াতে এসেনসিয়াল ড্রাগস কোম্পানী লিমিটেড নামে আরো একটি প্লান্ট চালু হয়। যা বিভিন্ন সরকারি হাসপাতাল, সিভিল র্সাজন অফিস, সরকারী স্বাস্থ্য প্রতিষ্ঠান, উত্তর ও দক্ষিণ জেলা সমুহে বিভিন্ন প্রাকার প্রয়োজনীয় ওষুধ সরবরাহ করে আসছে। সেফালস্পিন প্রকল্প- এটি বগুড়ার অন্য ইউনটি যাহা সাম্প্রতিক সময়ে বাণজ্যিকি উৎপাদনে গেছে, যেখান থেকে প্রতি ঘন্টায় প্রায় ১৮০০ ভায়েল ওষুধ উৎপাদন করা সম্ভব।
বর্তমানে কোম্পানীর অনুমোদিত মুলধন ২০০.০০ কোটি টাকা এবং পরিশোধিত মূলধন ১০০.৯২ কোটি টাকা। বর্তমানে এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জের অন্তর্ভূক্ত, এবং এর প্রতি শেয়ারের মূল্য ১০/= টাকা।
কোম্পানির আর্থিক বছর ২০১৩-১৪ সালের হিসেবমতে, ঐসময়ে প্রায় ৪২৬.০০ কোটি টাকার বিভিন্ন ঔষধ ও গর্ভনিরোধক পণ্য উৎপাদন করা হয়েছে। এবং বর্তমানে এর জনবল আনুমানিক ২৬০০ জন।
রোলিং স্টোন
রোলিং স্টোন () মার্কিন দ্বিসাপ্তাহিক ম্যাগাজিন, যেটি জনপ্রিয় সংস্কৃতির উপর প্রাধান্য দিয়ে থাকে। ১৯৬৭ সালে সান ফ্রান্সিসকোতে জ্যান ওয়েনার, যিনি প্রতিষ্ঠাকালীন সময় থেকে এখনো পর্যন্ত ম্যাগাজিনটির প্রকাশক, এবং সঙ্গীত সমালোচক রাল্ফ জে. গ্ল্যাসন সহযোগে ম্যাগাজিনটি প্রতিষ্ঠিত হয়। এটি সর্বপ্রথম এর বাদ্যযন্ত্র কভারেজ এবং হান্টার এস থম্পসনের রাজনৈতিক প্রতিবেদনের জন্য পরিচিতি লাভ করতে সক্ষম হয়। ১৯৯০-এর দশকে, ম্যাগাজিনটি যুব-কর্মমুখী টেলিভিশন অনুষ্ঠান, চলচ্চিত্র অভিনেতা এবং জনপ্রিয় সঙ্গীতে আগ্রহী তরুণ পাঠকদের প্রাধান্য দিতে শুরু করে। সাম্প্রতিক বছরগুলিতে, ম্যাগাজিনটি পুনরায় এর বিষয়বস্তুর ঐতিহ্যগত মিশ্রণ চর্চা করতে শুরু করেছে।
রোলিং স্টোন প্রেস, ম্যাগাজিন সংশ্লিষ্ট বই ও অন্যান্য মৃদ্রণের প্রকাশনা।
১৯৭০-এর দশকে, "রোলিং স্টোন" রাজনৈতিক কভারেজের পাশাপাশি একটি ছাপ তৈরি করতে প্রচেষ্টা চালায়, গনজো সাংবাদিক হান্টার এস থম্পসনের লেখা রাজনৈতিক অংশের মধ্য দিয়ে। থম্পসন প্রথম "রোলিং স্টোন"'র পাতায় তার সবচেয়ে বিখ্যাত কাজ "ফিয়ার অ্যান্ড লোথিং ইন লাস ভেগাস" প্রকাশ করেন, যেখানে তিনি ২০০৫ সালে তার মৃত্যুর আগে পর্যন্ত অবদানকারী সম্পাদক ছিলেন। ১৯৭০-এর দশকে, ম্যাগাজিনটি ক্যামেরন ক্রো, লেস্টার ব্যাঙ্স, জো ক্লেইন, জো এস্স্ফারহাস, প্যাট্টি স্মিথ এবং পি. জে. ও'রুরকে সহ অনেক বিশিষ্ট লেখকগণের কর্মজীবন শুরু করতে সাহায্য করেছে। এই সময়ে ম্যাগাজিনটির সংকলনে বেশকয়েকটি জনপ্রিয় গল্প অর্ন্তভূক্ত হয়েছে, যার মধ্যে রয়েছে প্যাটি হেরস্ট অপহরণ ওডিসি। একটি সাক্ষাৎকার, যেখানে তিনি তার ব্যাপক সংখ্যক সহকর্মীদের জন্য বক্তব্য রাখেন, বলেন যে, তিনি নিজ কলেজ প্রাঙ্গনে প্রাথমিক আগমনের পর ম্যাগাজিনটির প্রথম সংখ্যা কিনেছিলেন, এবং একে একটি "উত্তরণ রাইট" হিসাবেও বর্ণনা করেন।
কিছু শিল্পী একাধিকবার রোলিং স্টোন প্রচ্ছদে উপস্থাপিত হয়েছেন, এবং এই আলোকচিত্রের কয়েকটি ক্রালক্রমে আইকন হিসেবে পরিণত হয়ে উঠেছে। উদাহরণ স্বরূপ, দ্য বিটল্‌স, পৃথকভাবে বা ব্যান্ড হিসাবে এযাবৎ ৩০ বারের অধিক প্রচ্ছদে উপস্থাপিত হয়েছে। নিচে প্রথম দশটি সংখ্যার প্রচ্ছদে উপস্থিত ব্যক্তি বা দল ক্রালক্রমে দেয়া হল:
নামোশংকরবাটি ডিগ্রি কলেজ
নামোশংকরবাটি ডিগ্রি কলেজ বাংলাদেশের একটি উচ্চ মাধ্যমিক শিক্ষা প্রতিষ্ঠান। এটি রাজশাহী বিভাগের চাঁপাইনবাবগঞ্জ জেলার চাঁপাইনবাবগঞ্জ সদর উপজেলায় অবস্থিত।
কলেজে মোট ২ টি পাকা ভবন রয়েছে। এছাড়াও গ্রন্থাগার, নামাজ ঘর সহ শিক্ষার্থীদের জন্য একটি খেলার মাঠ রয়েছে।
এখানে উচ্চ মাধ্যমিক এবং পাশ কোর্স এর পাঠদান চালু আছে। এখানে কলা, বানিজ্য এবং বিজ্ঞান বিভাগের পড়াশোনার ব্যবস্থা আছে।
মজাহারুল হক
ড. মজাহারুল হক হলেন বাংলাদেশের একজন প্রখ্যাত অর্থনীতিবিদ এবং শিক্ষাবিদ। শিক্ষায় অনন্য সাধারণ অবদানের জন্য ১৯৭৮ সালে তাকে “স্বাধীনতা পুরস্কার” প্রদান করা হয়।
মজাহারুল হকের জন্ম নোয়াখালীর সোনাপুরে হলেও তার পৈতৃক বাড়ী ফেণী জেলার সোনাগাজী উপজেলার আহমদপুর গ্রামের প্রখ্যাত মুন্সীবাড়ি। তার পিতার নাম মুন্সী সিরাজুল হক।
মজাহারুল হক ঢাকা বিশ্ববিদ্যালয়ের অর্থনীতি বিভাগের অধ্যাপক ছিলেন। তিনি ১৯৭৩ সালে “বাংলাদেশ অর্থনীতি সমিতি”র সভাপতির দায়িত্ব পালন করেন।
শিক্ষা ক্ষেত্রে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
আলমগীর এম. এ. কবীর
আলমগীর এম. এ. কবীর (২৫ নভেম্বর ১৯১১ - ১০ জানুয়ারি ১৯৯৬) হলেন বাংলাদেশের একজন প্রখ্যাত সমাজকর্মী ও সাবেক উপদেষ্টা। জনসংখ্যা নিয়ন্ত্রণে অনন্য সাধারণ অবদানের জন্য ১৯৭৮ সালে তাকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।
কবীর ১৯১১ সালের ২৫ নভেম্বর জন্মগ্রহণ করেন। খান বাহাদুর এ. কে. কবীরুদ্দীন এবং সাজেদা খন্দকারের চতুর্থ পুত্র তিনি।
তিনি বাংলাদেশের প্রথম তত্ত্বাবধায়ক সারকারের উপদেষ্টা হিসাবে ১৯৯০ সালের ১৭ ডিসেম্বর থেকে ১৯৯১ সালের ১৫ মার্চ পর্যন্ত সমাজকল্যাণ মন্ত্রণালয়ের দায়িত্বে নিয়োজিত ছিলেন।
জনসংখ্যা নিয়ন্ত্রণে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মঙ্গলেশ্বর শিব মন্দির
মন্দির পাপনাশীনি নদীর প্রান্তে এবং দক্ষিণ বাঁধ নেভিগেশন অবস্থিত। মন্দির পূর্ব দিকের মুখোমুখি এবং দেবতা একটি নিখুঁত বৃত্তাকার বেদি। লিঙ্গাম বা শিব লিঙ্গ অনুপস্থিত। বর্তমান রাস্তা থেকে মন্দির ১.৬০ মিটার নিচে।
সংক্রান্তি, শিবরাত্রি এবং জলাভিষেক মতো ধর্মিও সাংস্কৃতিক কর্মকাণ্ড সঞ্চালিত হয় মন্দিরে।
মন্দির জনসাধারণের সম্পত্তি। ত্বারিণী বাতু এই মন্দির এর পুরোহিত এবং তার নির্দেশিত স্থাপত্য বৈশিষ্ট্য দ্বারা মন্দিরটি ১৪ তম শতাব্দীর সময়ে নির্মিত হয়েছিল।
এটি একটি প্রিভিন্ট এবং টাইপোলোজি রেখা এবং পাইধা। এর আগে এটি পূজা জন্য ব্যবহৃত হয় কিন্তু এখন এটি একটি জীবন্ত মন্দির হয়।
মন্দিরটির উত্তরে ৬.৭০ মিটার দূরত্বে অবস্থিত পাপনাশীনি ট্যাঙ্ক এবং পশ্চিম ও দক্ষিণে পাপনাশীনি ট্যাংকের প্রাচীর। মন্দিরটির পূর্ব দিকে একটি দোকান রয়েছে।
অবস্থান: মন্দির পূর্ব দিকে সম্মুখীন হয় অবস্থিত।
পরিকল্পনায়, মন্দিরের একটি বর্গিমর্ম বর্গ ৩.৩০ বর্গ মিটার এবং একটি বর্গক্ষেত্র ৪.৫ কাঠা জমি যা বর্গ মিটার পরিমাপ করা হয়। গ্যান্থিয়ালার দৈর্ঘ্য ০.৪০ মিটার। উদ্যানের পবিত্র স্থানটি ১.২০ বর্গ মিটার এবং যগমহান পদ্ধতির পরিমাপ ২.৫০ বর্গ মিটার। বর্ধিতকরণে, বানিজ্য রেখা অর্ডারের যেটি ৮.১৪ মিটার উঁচু আকারের পঞ্চভূম থেকে মাষ্টাক পর্যন্ত। মন্দিরটি একটি বড় গদি এবং মস্তকা রয়েছে। বর্মের পাঁচগুণ বিভাজনের সাথে এটি ২.৫৫ মিটার পরিমাপ করে। নীচের অংশে পলাগা পাঁচটি খাল, কুঁড়া, পাটা, কানি এবং বসন্তের পাঁচটি মৌসুম রয়েছে যা উচ্চতা ০.৬১ মিটার, তাজঙ্গা পরিমাপ ০.৪৫ মিটার, বন্দনা ০.২১ মিটার, ঊর্ধ্বাঙ্গা ০.৫৮ মিটার এবং বারান্দা ০.৫৯ মিটার। ব্রীজটির গণ্ডি ৩.৭০ মিটার উচ্চতায় সেন্ট্রাল রাহা এবং আনুরাত এবং কানিকা পাগাগুলির একটির সাথে উভয় দিকই রয়েছে। বীমাকৃতির মস্তকা পরিমাপ ২.০০ মিটার উচ্চতা। জগমোহনের বাদাটির দৈর্ঘ্য ২.২০ মিটারের উচ্চতা পাঁচগুণ রয়েছে। পলাগা পাঁচটি খাল, কুঁড়া, পাটা, কান এবং বসন্ত পরিমাপ ০.৫৭ মিটার উচ্চতা, তাজঙ্গা ০.৫৩ মিটার, বন্দনা ০.১৩ মিটার, ঊর্ধ্বাঙ্গা ০.৫২ মিটার এবং বারান্দা ০.৪৫ মিটার। জগমোহনের গদি ও মস্তকা মজুরি যথাক্রমে ১.৬০ মিটার এবং ১.৮৫ মিটার। বীমার একটি বর্ধিত স্পার রয়েছে, তবে জগমোহনের একটি পিরামিড গণ্ডি আছে, যেখানে দুটি পলাতুল আছে একটি ছিদ্র কাণ্ড দ্বারা পৃথক। নিচের পোটালাটিতে তিনটি টিয়ার রয়েছে এবং উচ্চতর দুইটি টিয়ার। জগমোহনের উত্তর ও দক্ষিণের দেওয়ালের বাড়াতে দুইটি বালাস্ট্রয়েড উইন্ডো রয়েছে। রাহা কুলুঙ্গি ও পার্বা দেবতারা: উত্তর, পশ্চিম ও দক্ষিণের তিন দিকে তিলাঙ্গাঘাছের পাহাড়ের পাদদেশে অবস্থিত বিশদবত্নমূর্তি ০.৬০ মিটার উচ্চতা x ০.৩০ মিটার প্রস্থ x ০.১৫ মিটার গভীরতায় অবস্থিত।
দ্বারজমগুলির তিনটি সরল উল্লম্ব ব্যান্ড রয়েছে যা উচ্চতায় ১.৬০ মিটার এবং প্রস্ত ১.২৮ মিটার। দরজার পেছনে রয়েছে দ্বারপালের পীঠামন্দির ব্যবস্থা যা উচ্চতায় ০.২২ মিটার, প্রস্তে ০.১১ মিটার। লালতাবিম্বার লক্ষ্মী দেবী পদ্মাসনে বসে আছেন এবং তাঁর উভয় হাতই পদ্ম বা কমলা রয়েছে। জগমোহনের দরজায় ১.৬৩ মিটার x ১.১২ মিটার মাপের। এটি প্রতিটি পাশে তিনটি সরল উল্লম্ব ব্যান্ড আছে এবং দরজার চৌম্বকক্ষেত্রে সেখানে রয়েছে শিবের দ্বাপরাল। দ্বারপাল্লা উচ্চতা ০.২০ মিটার ওবং প্রস্থ ০.২০ মিটার। দ্বাপারপাল তাদের বাম হাত ত্রিভুজটি ধরে রাখে এবং তাদের ডান হাতটি বারাডা মুদ্রায় থাকে। শ্রীরামম্ফায় লক্ষ্মী পণ্ডমশানে বিহ্বল হয়ে পড়ে এবং দেবতার উভয় হাতেই কমল রয়েছে।
দ্বারজমগুলির উপরে আর্কিতরাজের উপরে একটি খোদিত নবগঠন প্যানেল রয়েছে যার মধ্যে রবি (সূর্য) তার হাতে একটি কূট আছে। রাহু তার হাতে একটি ধনুক বা অর্ধচন্দ্র রাখেন। কেতু একটি সর্প পুঙ্খানুপুঙ্খ সঙ্গে অঙ্কিত হয়।
আইএনএস নীলগিরি
আইএনএস নীলগিরি (এফ৩৩) তার ক্লাসের ফ্র্যাগেটসের প্রধান জাহাজ ছিল। ১৯৭২ সালের ৩ জুন ভারতীয় নৌবাহিনীতে যোগদান করেন, ১৯৯৬ সালে জাহাজটিকে নৌবাহিনী থেকে অপসারন বা নিষিদ্ধ করা হয়।
এএনএস নীলগিরি ভারতবর্ষে নির্মিত প্রথম বড় যুদ্ধজাহাজ ছিল। এটি মুম্বাইতে অবস্থিত মাজাগাঁও ডক লিমিটেড, গ্লাসগোতে অবস্থিত ইয়ারো শিপবিল্ডার্সের সহায়তায় নির্মিত হয়েছিল। সহযোগিতায় ৬ টি জাহাজ নির্মাণের জন্য রয়েল নেভি এর উন্নত প্রকার-১২ সাধারণ উদ্দেশ্য পলাতক এবং প্রযুক্তিগত ও প্রশিক্ষণ সহায়তা নকশা অন্তর্ভুক্ত।
নীলগিরি নির্মাণের প্রকল্পটি হয়েছিল হোমি সেন্তন ও কমান্ডার (পরবর্তীতে রিয়ার অ্যাডমিরাল) প্রকাশ এন গুরের নেতৃত্বে। নিলগিরির সাফল্যের ফলে মাজাগন ডক্সের সাথে ভারতীয় নৌবাহিনীর সাফল্যের ফলে শেষ বর্ষের জাহাজটি নতুন করে সাজানো হয়েছিল- আইএনএস ভিন্দহাগিরি এবং আইএনএস তরাগিরী সি কিং হেলিকপ্টার, আইএএএএস ৩২৪ মিমি টর্পেডো টিউব এবং বোফার্স এসএসডব্লিউ রকেট লঞ্চার। প্রেরক ক্যাভিটেশন গোলমাল কমানোর জন্য জাহাজ অ্যাগোটি স্যবস্থা সাথে লাগানো ছিল।
আইএনএস নিলগিরি ১৯৯৬ সালে নিষ্ক্রিয় ছিলেন। ১৯৯৭ সালের ২৪ শে এপ্রিল জাহাজটি একটি সি ইগল অ্যান্টি-শিপ ক্ষেপণাস্ত্রের একটি পরীক্ষায় সমুদ্রের হেরিয়ার ফ্রেস এমকিআর ৫১ দ্বারা বিদ্ধস্ত হয়ে ডুবে যায় যা বিমান বাহক আইএনএস বিরাট থেকে ছোড়া হয়েছিল।
বঙ্গবন্ধু শেখ মুজিব মার্গ
বঙ্গবন্ধু শেখ মুজিব মার্গ হলো ভারতের পার্ক স্ট্রিট সড়কের পরিবর্তিত নাম। বাংলাদেশের প্রধানমন্ত্রী শেখ হাসিনার ভারত সফরের প্রাক্কালে দুই দেশের মধ্যে বন্ধুত্বের নিদর্শন হিসেবে এই উদ্যোগ নেয় সংশ্লিষ্ট কর্তৃপক্ষ।
২০১৭ সালের ৮ এপ্রিল ভারতের রাজধানী নয়াদিল্লির প্রাণকেন্দ্রে শঙ্কর রোড-মন্দির মার্গ ট্রাফিক চত্বর থেকে রাম মনোহর লোহিয়া হাসপাতালের সামনে মাদার তেরেসা ক্রিসেন্ট পর্যন্ত সড়কটির নামকরণ করা হয় ‘বঙ্গবন্ধু শেখ মুজিব লেন’। এর আগে এ সড়কটির নাম ছিল পার্ক স্ট্রিট। নতুন এই নামফলকটি অগণিত ভারতীয় ও বাংলাদেশির আগ্রহের কেন্দ্রবিন্দুতে পরিণত হয়েছে। অনেকেই এই সড়কে যাচ্ছেন পরিবর্তিত নামফলকটি দেখার জন্য।
শেখ মুজিবুর রহমান, এ কে ফজলুল হক এবং কাজী নজরুল ইসলাম ছাড়া ভারতে আর কোথাও বাংলাদেশের বিশিষ্ট কারও নামে সড়ক নেই। ভারতে বঙ্গবন্ধুর নামে সড়কের নামকরণ অবশ্য এই প্রথম নয়। কলকাতায় পার্ক সার্কাস সংলগ্ন একটি সড়ক রয়েছে বঙ্গবন্ধুর নামে। বাংলাদেশ উপ-দূতাবাস সংলগ্ন এক কিলোমিটার দীর্ঘ এই রাস্তাটির নাম ‘?বঙ্গবন্ধু শেখ মুজিব সরণী’?।
অন্য দিকে, কলকাতায় পার্ক সার্কাস এলাকায় ঝাউতলা রোডটি এখন ‘ফজলুল হক সরণী’। এটি কলকাতা বিমানবন্দর থেকে উল্টোডাঙা পর্যন্ত দীর্ঘ। আর কলকাতার প্রাণকেন্দ্রে ঢোকার রাস্তাটি কাজী নজরুল ইসলামের নামে— ‘নজরুল ইসলাম অ্যাভিনিউ’।
পিংক ফ্লয়েড ব্যান্ড সদস্যের তালিকা
পিংক ফ্লয়েড রক দলের কর্মীবৃন্দ একটি স্বল্প সংখ্যক পূর্ণ-সময়ের সদস্যের উপর কেন্দ্রীভূত হয়েছে, যারা প্রাথমিক ভাবে গোটা দলে যুক্ত ছিল। ১৯৭০-এর দশকের পর থেকে, তারা স্টুডিও এবং মঞ্চে অতিরিক্ত কর্মীদের সঙ্গে আবর্ভিুত হয়ছে। ড্রামার নিক মেইসন একমাত্র সদস্য হিসেবে দলটির সমস্ত স্টুডিও মুক্তিতে উপস্থিত ছিল।
উদ্ধৃতিসমূহ
উৎসসমূহ
পূর্বেশ্বর শিবমন্দির
পূর্বেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরান শহরের কাঁচা শাহীতে অবস্থিত। মন্দিরটি ১৩ শতকে নির্মিত এবং সচল আছে। বর্তমানে মন্দিরটি পূর্বেশ্বর মন্দির উন্নয়ন সংঘের অধীনে আছে।
এটা লিঙ্গরাজ মন্দির থেকে ৩০০ মিটার পূর্বে গ্যারেজ চকের দিকে যাওয়া রাস্তার বামপাশে অবস্থিত। স্থানীয় জনশ্রুতি অনুযায়ী মন্দিরের অধিষ্ঠাতা দেবতার নাম পূর্বেশ্বর কারণ মন্দিরটি লিঙ্গরাজ মন্দিরের পূর্বে অবস্থিত। অন্য তিনদিকের উত্তরে উত্তরেশ্বর, দক্ষিণে বরুনেশ্বর, পশ্চিমে পশ্চিমেশ্বর মন্দির অবস্থিত।
বর্তমান ভূমি থেকে ১.০৭ মিটার নিচুতে বৃত্তাকার যোনীপিঠের উপর ভাঙা লিঙ্গ এই মন্দিরের আরাধ্য দেবতা। শিবরাত্রি, সংক্রান্তি, রুদ্রাভিষেক ইত্যাদি অনুষ্ঠান এখানে পালিত হয়। 
মন্দিরটিতে একটি একটি বিমান ও একটি জগমোহন ছিলো। বিমানটি পঞ্চরথ এবং জগমোহন নভরথ। মন্দিরটি একটি সীমানা প্রাচীর দিয়ে ঘেরা। মন্দিরটির মূলগঠন ধ্বসে পড়েছে। বর্তমানে পভাগ অংশ এবং সংস্কারকৃত জগমোহন টিকে আছে। বিমান ও জগমোহনের পরিমাপ যথাক্রমে ৬.৯৫ বর্গমিটার এবং ৭.২০ বর্গমিটার। মন্দিরটির দৈর্ঘ্য ১৫.০০ মিটার এবং প্রস্থ ৭.২০ মিটার।
তিচ্ছা বীরতুঙ্গ
জেনারেল (অবঃ) তিচ্ছা ইন্দ্রক বীরতুঙ্গ ১৯৮১ থেকে ১৯৮৫ সাল পর্যন্ত শ্রীলঙ্কা সেনাবাহিনীর প্রধান অধিনায়ক ছিলেন, এছাড়া আশির দশকে নবগঠিত 'জয়েন্ট অপারেশন্স হেডকোয়ার্টার্স' নামের যুগ্ম সামরিক সদর দপ্তরের প্রথম প্রধান ছিলেন তিনি।
বীরতুঙ্গ নতুন গঠিত হওয়া সিলন সেনাবাহিনীতে ১৯৪৯ সালের ১১ অক্টোবর ক্যাডেট হিসেবে যোগ দেন, ওটিই ছিলো শ্রীলঙ্কা সেনাবাহিনীর প্রথম অফিসার নিয়োগ প্রক্রিয়া। তাকে যুক্তরাজ্যের স্যান্ডহার্স্টে পাঠানো হয়েছিলো। তিনি ওখান থেকে ফিরে এসে ১৯৫০ সালে শ্রীলঙ্কা সেনাবাহিনীর হালকা পদাতিক বাহিনী (সিলন লাইট ইনফ্যান্ট্রি) তে কমিশন পান। তাকে পরে জেমুনু ওয়াচ রেজিমেন্টে বদলী করা হয় এবং তিনি এই রেজিমেন্টের প্রথম ব্যাটেলিয়নের প্রথম কমান্ডিং কর্মকর্তা হিসেবে কাজ করেছেন। ১৯৬৫ সালে তিনি পানাগোদা সেনানিবাসে ১ ব্রিগেডের ব্রিগেড-মেজর ছিলেন।
১৯৭১ সালে সাম্যবাদীদের হিংস্র আন্দোলন শুরু হলে সেনাবাহিনীকে তাদের বিরুদ্ধে অভিযানে নামায় সরকার, বীরতুঙ্গ তখন লেফটেন্যান্ট কর্নেল ছিলেন এবং তিনিও উক্ত সামরিক অভিযানে অংশ নেন। ১৯৭২ সালে তাকে উত্তরাঞ্চলে ভারত থেকে আসা অবৈধ তামিল লোকদের তাড়ানোর কাজে নিয়োজিত করার প্রধান দায়িত্ব দেওয়া হয়। ১৯৭৬ সালে তিনি কর্নেল পদে সেনাবাহিনী সদর দপ্তরে সামরিক অভিযান পরিদপ্তরে উপ পরিচালক হিসেবে নিয়োগ পান। ১ ডিসেম্বর ১৯৭৭ তারিখে তাকে ব্রিগেডিয়ার পদে পদোন্নতি দিয়ে সেনা প্রশিক্ষণ পরিদপ্তর (সেনা সদর) এ পরিচালক করা হয়। ১৯৭৯ সালের ১৩ জুলাই তিনি মেজর জেনারেল পদবীতে পদোন্নতি পেয়ে জাফনা সেনা এলাকার অধিনায়ক নিযুক্ত হন, এরপর সেনাসদরে সেনা স্টাফ প্রধান পদে থাকাকালীন ১৯৮১ সালের ১৪ অক্টোবর তাকে লেঃ জেনারেল পদে পদোন্নতি দিয়ে সেনাপ্রধান করা হয়, তিনি এ দায়িত্বে ২ জুলাই ১৯৮৩ পর্যন্ত ছিলেন, এরপর ঐদিনই তাকে পূর্ণ জেনারেল করে যুগ্ম সামরিক সদর দপ্তরে প্রধান কর্মকর্তা নিযুক্ত করা হয়, এই দায়িত্বে তিনি ১৯৮৫ সালের ২ নভেম্বর তার অবসর গ্রহণের আগ পর্যন্ত ছিলেন।
সুপার পজিশন থিওরেম
বৈদ্যুতিক সার্কিট জন্য সুপার পজিশনের থিওরাম হল - কোন লিনিয়ার বাই লেটারাল নেটওয়ার্কের কোন একটি বিন্দু দিয়ে প্রবাহিত তড়িৎ বা দুইটি বিন্দুর মাঝে তড়িৎ বিভবের পার্থক্য ই.এম.এফ. এর একাধিক উৎসের কারণে ঐ বিন্দু বা বিন্দুগুলোতে প্রবাহিত পৃথক পৃথক তড়িৎ সমুহের বা ঐ বিন্দুদ্বয়ের তড়িৎি বিভব ই.এম.এফ. পার্থক্য সমুহের বীজগাণিতিক যোগফল সমান হবে যদি প্রতিটি উৎসকে আলাদা আলাদা ভাবে বিবেচনা করা হয় এবং অন্য উৎস গুলোর প্রতিটি সমমানের আভ্যন্তরীণ রেজিস্ট্যান্সে বা রোধে রূপান্তর করা হয়।
১. সর্বপ্রথমে যেকোন একটি উৎসকে শর্ট করতে হবে। যদি উৎসের সাথে কোন আভ্যন্তরীণ রোধ থাকে তাহলে তা ঐ উৎসের স্থানে বসাতে হবে। 
২. এরপর নতুন সার্কিটের তুল্যরোধ R' নির্ণয় করতে হবে। 
৩. এরপর প্রতিটি শাখার তড়িৎ I', I', I', I' ইত্যাদি নির্ণয় করতে হবে।
৪. একইভাবে দ্বিতীয় উৎসের তুল্য রোধ R" এবং প্রতিটি শাখার তড়িৎ I", I", I", I" ইত্যাদি নির্ণয় করতে হবে।
৫. এরপর মূল তড়িৎ I, I, I, I ইত্যাদি নির্ণয় করতে হবে। এক্ষেত্রে I', I', I', I' ইত্যাদি বিবেচনায় আনতে হবে।
৬. I, I, I, I ইত্যাদির মান নির্ণয় করার সময় I', I', I', I' ইত্যাদি এবং I", I", I", I" ইত্যাদির প্রবাহের দিক একই দিকে হলে যোগ করতে হবে এবং প্রবাহের দিক বিপরীত হলে বিয়োগ হবে।
দ্য কিড (১৯২১-এর চলচ্চিত্র)
দ্য কিড ১৯২১ সালে মুক্তিপ্রাপ্ত মার্কিন নির্বাক হাস্যরসাত্মক নাট্যধর্মী চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এতে মূল ভূমিকায় অভিনয় করেছেন চ্যাপলিন এবং 'কিড' ভূমিকায় অভিনয় করেছেন জ্যাকি কুগ্যান
পূর্ণ পরিচালক হিসেবে এটি চ্যাপলিনের প্রথম পূর্ণদৈর্ঘ্য চলচ্চিত্র, এর আগে তিনি "টিলিস পাঙ্কচার্ড রোম্যান্স" (১৯১৪) চলচ্চিত্রে সহ-পরিচালক হিসেবে কাজ করেন। "দ্য কিড" চলচ্চিত্রটি ব্যবসায়িক সফলতা লাভ করে এবং ১৯২১ সালের সর্বোচ্চ আয়কারী চলচ্চিত্রের তালিকায় "দ্য ফোর হর্সমেন অব দি অ্যাপোক্যালিপ্স" চলচ্চিত্রের পরে দ্বিতীয় স্থান অধিকার করে। "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের লাইব্রেরি অব কংগ্রেস চলচ্চিত্রটিকে জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। হাসরসাত্মক ও নাট্যধর্মী উপাদানের সমন্বয়ে নির্মিত সৃজনশীল "দ্য কিড" চলচ্চিত্রটিকে নির্বাক যুগের অন্যতম সেরা চলচ্চিত্র হিসেবে বিবেচনা করা হয়।
"দ্য কিড" চলচ্চিত্রটি হাস্যরস ও নাট্য দুই ধরনের সমন্বয়ের জন্য প্রসিদ্ধি লাভ করে। ছবির শুরুর দৃশ্যে বলা হয়: "একটি হাসির চলচ্চিত্র এবং সম্ভবত, কান্নারও"। চ্যাপলিনের অনেক জীবনীকার মনে করেন চলচ্চিত্রে দ্য ট্রাম্প ও কিডের মধ্যে যে সম্পর্ক দেখানো হয়েছে তা মূলত চ্যাপলিনের প্রথম জন্ম নেওয়া শিশুপুত্র, যে এই চলচ্চিত্র নির্মাণের দশদিন পূর্বে মারা যায়, তার প্রতি চ্যাপলিনের মমত্বের ভিত্তিতে গড়ে ওঠেছে। চলচ্চিত্রে প্রদর্শিত দারিদ্র ও সমাজকর্মীদের বিরূপ মনোভাব লন্ডনে চ্যাপলিনের নিজের বাল্যকালের প্রতিচ্ছবি।
এই চলচ্চিত্রের শিশুশিল্পী চরিত্রের জন্য কয়েকজন শিশুর অডিশন নেওয়ার পর চ্যাপলিন একটি মিউজিক হলে যান। সেখানে একজন নাচ পরিবেশন করছিলেন। তিনি তার চার বছরের শিশুপুত্র জ্যাকি কুগ্যানকে নিয়ে আসেন। জ্যাকি ছিলেন সহজাত মুকাভিনেতা। তিনি চ্যাপলিন যেমন দেখিয়ে দেন তেমন অভিনয় করতে পারেন। চ্যাপলিন তাকে তার সহ-অভিনেতা হিসেবে নির্বাচন করেন। এই ছবির মধ্য দিয়ে কুগ্যানের নানাধর্মী বিনোদন প্রদানকারী থেকে চলচ্চিত্রের প্রধান শিশু অভিনেতা হিসেবে অভিষেক হয়। ছবিতে পরী চরিত্রে অভিনয় করা লিটা গ্রেকে চ্যাপলিন বিয়ে করেন। তাদের সম্পর্ক ঠিকে ছিল ১৯২৪ থেকে ১৯২৭ সাল পর্যন্ত।
কয়েকটি রাস্তার দৃশ্য লস অ্যাঞ্জেলেসের বিখ্যাত ওলভেরা স্ট্রিটে চিত্রায়িত হয়।
১৯২০ সালে চিত্রগ্রহণের পর চলচ্চিত্রটি চ্যাপলিনের প্রথম স্ত্রী মিলড্রেড হ্যারিসের সাথে বিবাহ বিচ্ছেদ সম্পর্কিত জটিলতার দেখা দেয়। চ্যাপলিন ও তার সহযোগীরা "দ্য কিড"-এর নেগেটিভ নিয়ে ক্যালিফোর্নিয়া চলে যান এবং সল্ট লেক সিটির হোটেল উটাহ-এর একটি কক্ষে ছবিটি সম্পাদনা করেন। মুক্তির পূর্বে চ্যাপলিন চূড়ান্ত চলচ্চিত্রের সাফল্যের ভিত্তিতে তার পরিবেশক ফার্স্ট ন্যাশনাল কর্পোরেশনের সাথে আলোচনা করে আর্থিক চুক্তি বৃদ্ধি করেন। ১৯৭১ সালে চ্যাপলিন নতুন করে চলচ্চিত্রটি সম্পাদনা করেন এবং চলচ্চিত্রে নতুন সুরারোপ করেন।
"দ্য কিড" চলচ্চিত্রটি মুক্তির পর প্রশংসিত হয়। পর্যালোচনাভিত্তিক ওয়েবসাইট রটেন টম্যাটোস-এ ২৪ জন সমালোচকের পর্যালোচনার ভিত্তিতে ৮.৬/১০ গড়ে চলচ্চিত্রটির রেটিং স্কোর ১০০%।
লাড়ু বাবা মন্দির
লাড়ু বাবা মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির। এটি ১২দশ শতাব্দীতে নির্মিত এবং পূর্বে এটি কাঞ্চি মন্দির নামে পরিচিত ছিল।
★ পারিপার্শ্বিকঃ মন্দিরটির পশ্চিম দিকে বাডু শাহী সড়কের উত্তর দরজা এবং বাকী তিন দিকে ব্যক্তিগত আবাসিক ভবনের অবস্থান। মন্দিরটি পূর্বমুখী।
হিন্দুস্তান শিপইয়ার্ড
হিন্দুস্তান শিপইয়ার্ড হল ভারতের পূর্ব উপকূলে বিশাখাপত্তনাম শহরের বঙ্গোপসাগরে তীরে অবস্থিত একটি জাহাজ নির্মান ও মেরামত কেন্দ্র। এই শিপইয়ার্ডটি বিশাখাপত্তনাম বন্দরের সঙ্গেই অবস্থিত। এটি ভারতের প্রধান জাহাজ নির্মান কেন্দ্র গুলির মধ্যে একটি।
সিন্ডিয়া শিপইয়ার্ড হিসাবে প্রতিষ্ঠিত, এটি সিন্ডিয়া স্টিম ন্যাভিগেশন কোম্পানি লিমিটেডের একটি অংশ হিসাবে শিল্পপতি ওয়ালচাঁদ হিরাচাঁদ কর্তৃক নির্মিত হয়েছিল। ওয়ালচন্দ কৌশলগত ও আদর্শ স্থান হিসেবে বিশাখাপত্তনামকে নির্বাচিত করে এবং নভেম্বর ১৯৪০ সালে জমি অধিগ্রহণ করে। দ্বিতীয় বিশ্বযুদ্ধ চলছিল এবং এপ্রিল ১৯৪১ সালে,7জাপান শহরটিতে বোমাবর্ষণ করেছিল। তবে, ওয়ালচাঁদ নির্দোষ ছিলেন এবং ভারতের একটি জাহাজনির্মাণ শিল্প নির্মাণের পরিকল্পনা নিয়ে এগিয়ে যাওয়ার সিদ্ধান্ত নেন। সেই সময়ে যখন ব্রিটিশ কর্মকর্তাদের ব্যতীত অন্য কারও কাছে ফাউন্ডেশনের উদ্বোধন করা অসম্ভব ছিল, সত্যিকারের দেশপ্রেমী ওয়ালচাঁদ ঐ ঐতিহ্য ভাঙার সিদ্ধান্ত নিয়েছিলেন এবং শিপইয়ার্ডের ভিত্তিপ্রস্তর ড.
রাজেন্দ্র প্রসাদ, ১৯৪১ সালের ২১ জুন, যিনি সেই সময় কংগ্রেস সভাপতি ছিলেন। স্বাধীনতার পর ভারতের সম্পূর্ণরূপে নির্মিত প্রথম জাহাজ সিন্ডিয়া শিপইয়ার্ডে নির্মিত হয়েছিল এবং জল উষা নামক নামকরণ করা হয়েছিল। ১৯৪৮ সালে ভারতবর্ষের প্রথম প্রধানমন্ত্রী জওহরলাল নেহেরু কর্তৃক এটি একটি অনুষ্ঠানে উত্থাপিত হয় যেখানে সিন্ডিয়া জাহাজের অংশীদার শেঠ ওয়ালচন্দ হিরাচন্দ, দেরী নরোৎম মরারজী এবং তুদিদাস কিল্ল্যাঙ্কের পরিবারের অন্য সদস্যরা উপস্থিত ছিলেন।
১৯৫৩ সালে ওয়ালচাঁদ মারা যান এবং সিন্ডিয়া শিপইয়ার্ড প্রতিষ্ঠাতা পরিবারের পরবর্তী প্রজন্মের কাছে শিপইয়ার্ডের মালিকানা আসেন। তবে, পরে ভারত সরকার সিন্ধিয়া শিপইয়ার্ডকে জাতীয়করণ করার সিদ্ধান্ত নেয়, কারণ এটি দেশের প্রতিরক্ষা সেক্টরের সাথে সংশ্লিষ্ট একটি সংবেদনশীল এবং কৌশলগত ক্ষেত্র ছিল। শিপইয়ার্ড শেষ পর্যন্ত ১৯৬১ সালে জাতীয়করণ করা হয় এবং হিন্দুস্তান শিপইয়ার্ড লিমিটেড (এইচএসএল) নামকরণ করা হয়। ২০১০ সালে, এইচএসএল জাহাজ মন্ত্রণালয় থেকে প্রতিরক্ষা মন্ত্রণালয় প্রতি স্থানান্তর করা হয়েছিল। শিপইয়ার্ডটি আরিফ্যানের সাবমেরিনের পারমাণবিক শক্তিচালিত বিকাশে এই গুরুত্বপূর্ণ ভূমিকা পালন করে।
শিপইয়ার্ড ৪৬.২ হেক্টর (০.৪৬২ বর্গ কিলোমিটার) জমিতে গড়ে উঠেছে। এটি প্লাজমা কাটিয়া মেশিন, ইস্পাত প্রক্রিয়াকরণ এবং ঢালাই সুবিধা, উপাদান হ্যান্ডলিং যন্ত্রপাতি, ক্রেন, সরবরাহ এবং স্টোরেজ সুবিধা দিয়ে সজ্জিত করা হয়। এখানে পরীক্ষা এবং পরিমাপ সুবিধার আছে।
শিপইয়ার্ডটির ৮০,০০০ ডিডব্লুটি (DWT) পর্যন্ত জাহাজ নির্মাণের জন্য একটি আচ্ছাদিত জাহাজ নির্মানের ডক আছে। তিনটি স্লিপওয়েজ এবং একটি ৫৫০ মিটার (1800 ফুট) ফিটিং-আউট জেটি রয়েছে।
এইচএসএল একটি শুকনো ডক, ভেজা বেসিন এবং জাহাজ এবং সাবমেরিন রেট্রফিটিং মেরামতের জন্য একটি ডলফিন জেটি রয়েছে।
২০০৯ সাল নাগাদ এটি ১৭০ টি জাহাজ নির্মাণ করে এবং প্রায় ২০০০ টি জাহাজ মেরামত করেছিল। এটি বাল্ক বাহক, অফশোর পশুর জাহাজ, জরিপ জাহাজ, ড্রিল জাহাজ, অফশোর প্ল্যাটফর্ম এবং মেরামত এবং সাপোর্ট জাহাজ নির্মাণ করে।
এটি ভারতীয় নৌবাহিনীর সাবমেরিনের প্রধান পৃষ্ঠপোষকতা করে এবং পারমাণবিক শক্তিচালিত সাবমেরিন নির্মাণের জন্য সজ্জিত হচ্ছে।
ধারণা অ্যালবাম
ধারণা অ্যালবাম বলতে এমন ধরণের অ্যালবামের প্রতিনিধিত্ব করে যেটির গান বা ট্র্যাকসমূহ একটি ব্যাপক উদ্দেশ্য বা সম্মিলিতভাবে অর্থের চাইতে বরঙ স্বতন্ত্রভাবে ধারণ করে। এটি সাধারণত কোনো একক কেন্দ্রীয় আখ্যান বা থিমের মাধ্যমে সম্পাদিত হয়ে থাকে, যা যন্ত্রগত, গঠনগত অথবা গীতধর্মী হতে পারে। কখনও কখনও এই পদটি দ্বারা "অভিন্ন শ্রেষ্ঠত্বের" পরিবর্তে একটি সুনির্দিষ্ট সাঙ্গীতিক বা গীতধর্মী মূল উপাদানের সঙ্গে একটি এলপি হিসেবে বিবেচিত অ্যালবামের উল্লেখ করা হয়। "ধারণা অ্যালবাম"-এর জন্য একটি সঠিক নির্ণায়কের তারতম্য রয়েছে, আপাতদৃষ্টিতে এ বিষয়ে ঐক্যমত্য অপ্রতিষ্ঠিত।
ধারণা বলতে সাধারণত চিন্তাভাবনা বা বিমূর্ত ধারণা বোঝায়। "ধারণা অ্যালবাম"-এর গাঠনিক কোন স্পষ্ট সংজ্ঞা নেই। "দি ইন্ডিপেন্ডেন্টের" ফিয়োনা স্টুঙ্গেস বলেছিলেন যে ধারণা অ্যালবাম "মূলত একটি দীর্ঘ প্লেয়ার হিসাবে সংজ্ঞায়িত করা হয় যেখানে গানগুলি নাটকীয় ধারণার উপর ভিত্তি করে অগ্রসর হয় – যদিও শব্দটি বিষয়গত।" এই ধরণের অ্যালবামের একটি অগ্রদূত যা ১৯শ শতাব্দীর গান চক্র থেকে পাওয়া যেতে পারে, যার শ্রেণিবিন্যাসকরণে একই অসুবিধা দেখা দিয়েছে।
মাহফুজুল হক
মাহফুজুল হক হলেন বাংলাদেশের একজন প্রখ্যাত সমাজকর্মী। পল্লী উন্নয়নে অনন্য সাধারণ অবদানের জন্য ১৯৭৮ সালে তাকে “পল্লী উন্নয়নে স্বাধীনতা পুরস্কার” প্রদান করা হয়।
পল্লী উন্নয়নে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।